SPRÁVA ZO ZAHRANIČNEJ PRACOVNEJ CESTY č. 125 / 2016

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.7. (00:01) – 31.7.2016 (23:59)
ZPC prerušená v dňoch 6.7.-14.7.2016
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci júl 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC plnila.  
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
Za mesiac júl 2016 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupcov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. Spolupracovala som s Ambasádou SR v Bruseli na organizácii konferencie Immunity for Health - Towards a strategic research agenda for PPPs on the development of vaccines and immunotherapies. Oslovovala som možných rečníkov, ako aj účastníkov, pre ktorých by bola konferencia príležitosťou nadviazať spoluprácu s flámskymi firmami a spoločnosťami, ktoré pôsobia v oblasti vakcinácie, imunológie či onkologických a infekčných ochorení.  Podujatie sa uskutoční 20.-21.10. v belgickom Gente. 
Mesiac júl som najmä venovala úspešnému začatiu projektu, na ktorý získal SLORD financovanie z Horizontu 2020. Výstupom projektu je zorganizovanie konferencie – Spreading Excellence and Crossing the Innovation Divide, ktorá sa bude konať v Bruseli 23.11.2016 ako podujatie v rámci Slovenského predsedníctva v Rade EÚ. Na písaní príprave projektu, ako aj jeho následného plnenia sa aktívne podieľam po všetkých stránkach. 

Účasť na konferenciách, seminároch a programových výboroch 
Počas mesiaca júl som sa zúčastnila IGLO pracovnej skupiny RISET – Research and Innovation on Security related Topics. Hlavným rečníkom na skupine bol Michel BOSCO, Deputy Head of Unit, Innovation and Industry for Security, DG HOME a jeho témou prednášky bol výskum v oblasti bezpečnosti- očakávané budúce hrozby a príprava pôdy pre urgentné riešenia. Bosco prezentoval výskum v oblasti bezpečnosti v EÚ, v Horizonte 2020 a tiež predstavil výzvy, pred ktorými budeme stáť v blízkej budúcnosti a možné dôveru posilňujúce nástroje. Predstavil fungovanie kľúčových európskych agentúr – LISA, Europol či Frontex, ktorá by dokonca v budúcom pracovnom programe mohla manažovať niektoré výzvy v časti bezpečných spoločností. V súčasnosti EÚ financuje programy v hodnote zhruba 200 mil. EUR ročne. Každý rok je financovaných zhruba 40 nových multi-národných projektov, v ktorých sú účastníci najmä z priemyslu (50%). Akadémia tvorí 35%. Program Horizont 2020 má za cieľ v oblasti zmenšiť priepasť medzi výskumom a trhmi, jasne štrukturovať ponuku, prelomiť národné silá a posilniť medzinárodnú spoluprácu.   
20.júla sa konalo prvé zasadnutie International Advisory Board, ktorá je poradným orgánom pri príprave SECID konferencie. Na stretnutí sme predstavili hlavné ciele konferencie a predbežný program, ktorý bol následne diskutovaný s ďalšími 10 členmi skupiny, ktorí sú najmä zástupcami výskumných organizácií, akadémie, priemyslu a tiež regiónov. Výstupy a záznam zo stretnutia je súčasťou projektu.   

Prezentácia a popularizácia slovenského výskumu a inovácií

Pre ekonomickú sekciu Ambasády SR v Spojených štátoch amerických som pomáhala pripravovať podklady k centrám excelentnosti na SR, ktoré boli ďalej posunuté americkým spoločnostiam, ktoré by mali záujem o nadviazanie spolupráce a prípadného partnerstva. 

Počas SK PRES navyše pripravujeme niekoľko podujatí, ktoré pomôžu zviditeľniť slovenský výskum a inovácie. Okrem pripravovanej SECID konferencie tiež pracujeme na organizácii podujatia, ktorého témou by boli Disruptive Innovations and Technologies. Plánovaný termín konferencie je začiatok decembra 2016 a uskutočniť by sa mal v priestoroch Rady EÚ.  
Prevádzkovanie informačného portálu
Počas júla som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Organizačná a administratívna činnosť v SLORD
V mesiaci júl som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. Riešila som prieskum trhu na objednanie služieb pre priestory SLORD. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Júl  2016	
Dátum	Čas	Miesto	Účastník (SLORD)	Účastníci	Podujatie	
20.7.2016	09:30 – 11:30	Rue du Trône 98	Terézia Lesayová, Paulína Goňo	 	IGLOWG Riset 	

Stretnutia a rokovania

Júl 2016	
Dátum	Čas	Miesto	Účastník (SLORD)	Účastníci	Téma stretnutia	Záznam	
19.7.2016	11:00 – 11:30	SLORD	Terézia Lesayová 	Anita Hanellore 	Priparava ponuky pre SLORD	Priprava ponuky pre SLORD priestory.  	
19.7.2016	17:00 – 18:00	SLORD - skype  	Terézia Lesayová, 	Andrej Badin 	web SECID konferencie  	Projekt SECID – web konferencie  	
20.7.2016	14:00 – 16:00	SLORD	Terézia Lesayová, 
Daniel Straka 	 Členovia International Advisory Board 
	SECID Konferencia  	Prvé stretnutie IAB k priprave konferencie SECID. Hlavné cieľe projektu, a program konferencie  	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s novým Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
V nadchádzajúcom roku 2016 je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov a to práve s prichádzajúcim pracovným programom na roky 2016/2017. Mnohé informácie sú priebežne zverejňované na webe SLORD, no je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. 
Informovanie a školenia
Jedna z hlavných aktivít, ktoré plánujeme v spolupráci s ďalšími styčnými kanceláriami krajín V4 a tiež maďarským stálym zastúpením je príprava školenia pre projektových manažérov. Dvoj-trojdňové školenie, ktoré by sa konalo v Bruseli by poskytlo vybraným účastníkom prehľad hlavných informácií, ktoré potrebuje účastník pri príprave projektu. Aby to však nebol len jeden z „informačných dní“, školenie má za cieľ oboznámiť detailne účastníkov s procesom vytvárania programov Horizontu 2020, s fungovaním JPIs, PPPs, KITs, ETP, či detailne prezentovať otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež znamenať stretnutia s projektovými manažérmi a officermi z EK a iných networkingových akcií. Presný postup školení, ich program, ako aj kritéria výberu je v procese diskusie.  
2.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Na tomto bode úpenlivo pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 5.8.2016
								
Správu schválil:  prof. RNDr. Ján TURŇA, CSc., generálny riaditeľ  ......................................